
Forskelle - Web 1.0 og Web 2.0 


Forskelle Web 1.0 og Web 2.0 


Web 2.0 refererer til anden generation af tjenester, der er tilgængelige på 
Internet, der lader brugere samarbejde om og dele information online. I 
modsætning til den første generation giver Web 2.0 brugere en oplevelse, 
der minder mere om traditionel softwareprogrammel end en statisk 
webside. 


Web 2.0 er en generation af tjenester på nettet, der lader brugere interagere 
og samarbejde med hinanden om forskellige former for information online. 


Web 2.0 handler om at skabe relationer mellem mennesker i cyperspace, 
ved hjælp af Social Software. Begrebet web 2.0 blev opfundet af Tim O 
"Reilly, og dækker over forskellige kommunikationsværktøjer fx Blogs, 
Chats, Wikis, og Foraer. 

illustration af web 2.0. 


Forskelle og Fordele 


Udbyderne af Social Software tilbyder for det meste gratis brug af 
værktøjerne. Social Software er mange-til-mange kommunikation, hvor fx 
Email kan være en-til-en kommunikation. 


Fokus på brugeren 


Web 2.0 har brugeren i centrum. Brugen af Social Software kan være en 
fordel for virksomheder der skal have en intern vidensdeling, hvor man kan 
sende en information ud som alle kan se, og alle kan se beskeden, og skrive 
kommentarer til. Social Software kan også være en fordel for mennesker 
ude i det civile samfund, at man fx kan aftale møder, ferier, sammenkomster 


osv. Social Software er dynamiske websider, der kan være programmeret i 
PHP eller ASP. De bliver opdateret regelmæssigt, og er som regel 
brugervenlige og for det meste gratis at benytte. 


Web 1.0 


Web 1.0 
Begrebet Web 1.0 dækker over brugen af internettet gældende i 
90'erne. Web 1.0's typiske teknologi var almindelige statiske HT ML- 
baserede hjemmesider, der mest blev brugt som visitkort. Siderne blev 
kun opdaterede når der var sket markante ændringer i fx en 
virksomheds forhold. Derudover var det kun web-professionelle der 
kunne opdatere en hjemmeside. 


Web 1.0 var forbeholdt Virksomheder, HTML , Hjemmesider, Portaler, 
Ledninger, Taxonomier, ejerskab af websites, Netscape, Web forms. 


Web 2.0 


web 2.0 
Web 2.0 er fortsættelsen på web 1.0, her er det brugeren der er i 
centrum. Web 2.0 anvendes typisk om websites og webkommuikation 
der er karakteriseret ved bruger-til-bruger aktivitet. Her kan brugere 
selv være med til at skabe information 


Web 2.0 er fællesskab, netværk mellem computere, XML, Blogs, Chats, 
RSS, Tags, Wireless, Google, Deling. 


Sociale medier 
I dette modul gives en kort introduktion til sociale medier. 


Hvad er sociale medier? 


Sociale medier er web-baserede services, der tilbyder brugerne mulighed 
for interaktiv dialog, samt videns- og informationsdeling. Sociale medier er 
desuden gennemsyret af ideen om brugergenereret indhold, som skal være 
lettilgængeligt og let at oprette. 


Sociale medier og web 2.0 


Sociale medier er en indgroet det af det vi kender som web 2.0. Af samme 
grund domineres de sociale medier også af den sammen tankegang som 
kendetegner web 2.0 generelt. Et stærkt fokus på brugerinteraktion og 
kollaborativt, brugergenereret indhold, samt deling af alt lige fra små 
historier og opdateringer fra hverdagen til billeder og videoklip. På web 2.0 
skaber brugeren selv sin weboplevelse og de sociale medier gør det muligt 
at dele sine oplevelser med andre, på mange og vidt forskellige måder. 
Derfor er det heller ikke uden grund, at web 2.0 ofte også betegnes som 
"det sociale web". 


Eksempler på sociale medier 


e Facebook 
e Twitter 

e MySpace 
e Flickr 

e YouTube 
e Del.icio.us 
e LinkedIn 
e Wikipedia 


Fakta om sociale medier 


e Befolkningen i USA bruger 22% af deres online tid på sociale medier 


e Alene i december 2009 var der mere end en milliard tweets på twitter 
« Facebook rundede i juni 2011 mere end 750 millioner brugere 


Interaktion mellem brugere 

Teknologierne på web 2.0 muliggør i høj grad involvering af brugerne, hvor 
de specielt via diverse bidrag, kommunikation og interaktion får mulighed 
for at socialisere sig på web 2.0 platformen. 


Nye teknologier og interaktion 


Et af de karakteristika, der har været afgørende for, at web 2.0 i dag kan 
beskrives som 2.0 platformen, er fremkomsten og brugen af nye 
teknologier. Teknologier skal forstås som de programmer, systemer og 
medier der muliggør informationsdeling på nettet. Teknologierne på web 
2.0 muliggør i høj grad involvering af brugerne, hvor de specielt via diverse 
bidrag, kommunikation og interaktion får mulighed for at socialisere sig på 
web 2.0 platformen. Nogle af de mest kendte teknologier på web 2.0 
platformen er Wikis og Blogs. Begge teknologier er funderet i 
brugerinvolvering, hvor det er brugerne, der sætter dagsordenen og 
bestemmer, hvad der skal ud på nettet. 


Blogs 


En blog, også kaldet en weblog, kan beskrives som en dagbog på nettet. En 
blog vises i omvendt kronologisk rækkefølge, hvilket vil sige, at der på sitet 
først vises de nyeste indlæg. Ved de fleste blogs er der mulighed for at give 
kommentarer på de forskellige indlæg. Bloggen, som vi kender den idag, 
bruges ofte som en slags personlig dagbog, men det ses dog også i højere 
grad, at bloggen er blevet et kommunikationsredskab for diverse 
organisationer både internt og eksternt. 


Statistik om blog, chat og downloadning på Danmarks Statistik. 

Wikis 

En wiki er et site, hvor brugere i fællesskab kan samarbejde om at oprette, 
redigere eller slette sider. Wikis bruges primært som opslagsværk, og derfor 


centreres wikis ofte omkring et bestemt emne eller fagområde. Wikis findes 
både brugt i diverse organisationer samt af privat personer og også som det 


store elektroniske opslagsværk på nettet. Oprettelsen eller redigeringen af 
en wiki foregår i en editor, som er et meget brugervenligt program, og dette 
fokus på brugervenlighed er højst sandsynligvis en faktor, der har haft 
indvirkning på wikis popularitet. 

Wiki editor. 


Åbne læringsplatforme 


En anden teknologi der er fremkommet i takt med web 2.0 er åbne e- 
læringsplatforme. Åbne læringsressourcer kan beskrives som alt det 
tilgængelige digitale materiale, det er muligt at finde på nettet. De åbne e- 
læringsplatforme er udarbejdet med henblik på at skabe et forum, der gør 
det muligt, i fællesskab, at dele sin viden og vise sin forståelse af et begreb 
eller inden for et område. 


Interaktion mellem brugere 


Interaktion mellem brugere er mere end nogensinde før i fokus på det 
digitale medie. Det handler om at skabe fællesskaber, hvor det er muligt at 
samarbejde og dele viden. Brugerne er ikke længere passive forbrugere af 
den digitale viden men i højere grad medproducenter eller bidragsydere. 
Interaktionen mellem brugerne er blevet et must for udarbejdelse af viden 
eller revision af samme på web 2.0. 


Obsolete 


Øvelser 
Exercise: 


Problem: Overvej hvad du har brugt webbet til i den sidste uges tid? 


Eksempel: Netbank, mail, facebook... 


Exercise: 


Problem: 


Overvej i hvor høj grad disse aktiviteter afspejler eller udnytter 
forskellige web 2.0 teknologier. Hvilke?! 


Exercise: 


Problem: 


I hvilket omfang kunne du have opnået det samme uden brug af disse 
teknologier? 


Exercise: 
Problem: 


Overvej i hvilken grad web 2.0 teknologierne påvirker den personlige 
interaktion i din hverdag? 


